આ અંગે રોગી કલ્યાણ સમિતિના સભ્ય અલ્પાબા ચુડાસમાએ જણાવ્યું હતું કે, બરવાળા સામૂહિક આરોગ્ય કેન્દ્રમાં સારવાર માટે દર્દીઓનો ઘસારો મોટા પ્રમાણમાં રહેતો હોય છે ત્યારે ડોક્ટર અનિયમિત રહેતા હોય છે, ડોક્ટર દ્વારા મનસ્વી વર્તન કરી દર્દીઓ સાથે ઉધ્ધતાઈ ભર્યું વર્તન કરાતા હોવાથી દર્દીઓને યોગ્ય સારવાર મળતી નથી જેના લીધે દર્દીઓમાં તંત્ર પ્રત્યે ઉગ્ર રોષ વ્યાપી ગયો છે આ અંગે હોસ્પીટલની કથળતી પરિસ્થિતિ સુધારવા અંગે પ્રાંત અધિકારી બરવાળાને રજૂઆત કરવામાં આવશે.